title: Sklep Sveta z dne 14. novembra 2016 o imenovanju članov in nadomestnih članov Svetovalnega odbora za prosto gibanje delavcev za Grčijo

text:
               16.11.2016

               SL

               Uradni list Evropske unije

               C 421/4

         SKLEP SVETA
   z dne 14. novembra 2016
   o imenovanju članov in nadomestnih članov Svetovalnega odbora za prosto gibanje delavcev za Grčijo
   (2016/C 421/04)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) ter zlasti členov 23 in 24 Uredbe,
   ob upoštevanju seznamov kandidatov, ki so jih Svetu predložile vlade držav članic,
   ob upoštevanju naslednjega:

               (1)

               Svet je s Sklepom z dne 20. septembra 2016 (2) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2016 do 24. septembra 2018.

               (2)

               Grška vlada je predlagala dodatne kandidate za zapolnitev več prostih mest –

         SPREJEL NASLEDNJI SKLEP:
   Člen 1
   Za člane in nadomestne člane Svetovalnega odbora za prosto gibanje delavcev za obdobje od 25. septembra 2016 do 24. septembra 2018 se imenujejo:
   I.   PREDSTAVNIKI VLADE

               Država

               Člani

               Nadomestni člani

               Grčija

               Georgios NERANTZIS
               Panagiota STAMATIOU

               Christina LEVENTAKOU

   II.   PREDSTAVNIKI SINDIKATOV

               Država

               Člani

               Nadomestni člani

               Grčija

               Efthymios KATSIKAS
               Athanasios VASILOPOULOS

               Themistoklis GRIGORIADIS

   III.   PREDSTAVNIKI ZDRUŽENJ DELODAJALCEV

               Država

               Člani

               Nadomestni člani

               Grčija

               Rena BARDANI
               Evangelia ARANITOU

               Nikolaos ZOITOS

         Člen 2
   Svet bo pozneje imenoval člane in nadomestne člane, ki še niso bili predlagani.
   Člen 3
   Ta sklep začne veljati na dan sprejetja.

      V Bruslju, 14. novembra 2016

            Za Svet

            Predsednica

         G. MATEČNÁ

      (1)  UL L 141, 27.5.2011, str. 1.

      (2)  Sklep Sveta z dne 20. septembra 2016 o imenovanju članov in nadomestnih članov Svetovalnega odbora za prosto gibanje delavcev (UL C 348, 23.9.2016, str. 3).


title: Sklep Evropske centralne banke (EU) 2016/1162 z dne 30. junija 2016 o razkritju zaupnih informacij v okviru preiskovanja kaznivih dejanj (ECB/2016/19)

text:
               16.7.2016

               SL

               Uradni list Evropske unije

               L 192/73

         SKLEP EVROPSKE CENTRALNE BANKE (EU) 2016/1162
   z dne 30. junija 2016
   o razkritju zaupnih informacij v okviru preiskovanja kaznivih dejanj (ECB/2016/19)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 12.3 Statuta,
   ob upoštevanju Sklepa ECB/2004/2 z dne 19. februarja 2004 o sprejetju Poslovnika Evropske centralne banke (1) ter zlasti členov 23 in 23a Sklepa,
   ob upoštevanju naslednjega:

               (1)

               Od vzpostavitve enotnega mehanizma nadzora (EMN) lahko Evropska centralna banka (ECB) in pristojni nacionalni organi od nacionalnih organov za preiskovanje kaznivih dejanj prejmejo zahteve za razkritje zaupnih informacij, ki jih ustvarijo ali prejmejo pri izvajanju nadzorniških nalog in odgovornosti.

               (2)

               V skladu s členom 136 Uredbe (EU) št. 468/2014 Evropske centralne banke (ECB/2014/17) (2) ECB, kadar pri opravljanju svojih nalog po Uredbi Sveta (EU) št. 1024/2013 (3) ugotovi, da obstaja razlog za sum, da je bilo morda storjeno kaznivo dejanje, od zadevnega pristojnega nacionalnega organa zahteva, da predloži zadevo ustreznim organom v preiskavo in morebiten kazenski pregon v skladu z nacionalnim pravom.

               (3)

               Pristojni nacionalni organi in nacionalni organi za preiskovanje kaznivih dejanj so že do sedaj sodelovali na področju dostopa do zaupnih informacij o nadzorovanih subjektih ali nadzorovanih skupinah v smislu člena 2(20) oziroma člena 2(21) Uredbe (EU) št. 468/2014 (ECB/2014/17) v skladu z nacionalnim pravom. Pogoji takega sodelovanja in razkritja zaupnih informacij nacionalnim organom za preiskovanje kaznivih dejanj so večinoma določeni v nacionalnem pravu. Vendar pravo Unije v nekaterih vidikih vpliva na pogoje, pod katerimi se lahko zaupne informacije, ki jih imajo pristojni organi v EMN, vključno z ECB, razkrijejo nacionalnim organom za preiskovanje kaznivih dejanj na njihovo zahtevo. Te določbe prava Unije določajo na primer načelo lojalnega sodelovanja, načelo sodelovanja v dobri veri in obveznost izmenjave informacij v okviru EMN, obveznost varstva osebnih podatkov in obveznost varovanja poslovne skrivnosti.

               (4)

               Poleg tega, da se ti pogoji uporabljajo za razkritje zaupnih informacij, ki so povezane z nalogami, prenesenimi na ECB z Uredbo (EU) št. 1024/2013, vključno z informacijami, ki jih ima pristojni nacionalni organ, kadar pomaga ECB pri opravljanju nalog po navedeni uredbi, se lahko načeloma uporabljajo tudi za razkritje zaupnih informacij, ki so povezane z denarno politiko in drugimi nalogami, povezanimi z ESCB/Eurosistemom.

               (5)

               ECB bi morala spoštovati dolžnost varovanja poslovne skrivnosti ter dolžnost, da zaščiti svoje delovanje in neodvisnost. Poleg tega bi morala ECB še naprej spoštovati javni interes in nekatere zasebne interese, kar vključuje nerazkritje nekaterih dokumentov ali informacij, kadar bi razkritje ogrozilo te interese. Vendar te dolžnosti ne bi smele povzročiti absolutne prepovedi tega, da bi ECB nacionalnim organom za preiskovanje kaznivih dejanj razkrila zaupne informacije, za katere velja obveznost varovanja poslovne skrivnosti.

               (6)

               Pravo Unije določa, da je treba varovati zaupnost nekaterih informacij in dokumentov, vključno z osebnimi podatki, ter ob upoštevanju nekaterih izjem prepoveduje razkritje zaupnih informacij in dokumentov tretjim osebam. Zlasti lahko v skladu s pravili o poklicni skrivnosti iz Direktive 2013/36/EU Evropskega parlamenta in Sveta (4)„osebe, ki delajo ali so delale za pristojne organe, in revizorj[i] ali strokovnjak[i], ki delajo v imenu pristojnih organov“, razkrijejo zaupne informacije, ki jih prejmejo med opravljanjem svojih nalog, le v obliki povzetka ali zbirnih informacij, tako da posameznih kreditnih institucij ni mogoče prepoznati, brez poseganja v primere, za katere velja kazensko pravo.

               (7)

               V skladu s členom 37.2 Statuta Evropskega sistema centralnih bank in Evropske centralne banke se morajo za osebe z dostopom do podatkov, ki so predmet predpisov Unije o obveznosti varovanja skrivnosti, uporabljati ti predpisi.

               (8)

               V pravu Unije še ni bil vzpostavljen postopkovni okvir za ravnanje z zahtevami, ki jih ECB, pristojni nacionalni organi ali nacionalne centralne banke (NCB) prejmejo od nacionalnih organov za preiskovanje kaznivih dejanj in se nanašajo na zaupne informacije v zvezi z nalogami, prenesenimi na ECB z Uredbo (EU) št. 1024/2013, vključno z informacijami, ki jih imajo pristojni nacionalni organi ali NCB, kadar pomagajo ECB pri opravljanju nalog po Uredbi (EU) št. 1024/2013, ali v zvezi z denarno politiko in drugimi nalogami, povezanimi z ESCB/Eurosistemom. Vendar bi morala biti uporaba nacionalnih postopkovnih pravil, ki veljajo za take zahteve, skladna s splošnimi načeli prava Unije, zlasti z načelom lojalnega sodelovanja ter načelom sodelovanja v dobri veri in obveznostjo izmenjave informacij, kakor je določeno v členu 6 Uredbe (EU) št. 1024/2013. V tej zvezi bi bila ECB v skladu s pravom Unije zadovoljna, če bi se z njo posvetovali oziroma jo obvestili o zahtevah za zaupne informacije v zvezi z nalogami, prenesenimi na ECB z Uredbo (EU) št. 1024/2013, vključno z informacijami, ki jih imajo pristojni nacionalni organi ali NCB, kadar pomagajo ECB pri opravljanju nalog po Uredbi (EU) št. 1024/2013, ali v zvezi z denarno politiko in drugimi nalogami, povezanimi z ESCB/Eurosistemom, kadar take zahteve prejme pristojni nacionalni organ ali NCB od nacionalnih organov za preiskovanje kaznivih dejanj.

               (9)

               Ta sklep se ne bi smel uporabljati za zahteve za dostop do informacij, ki se nanašajo na osebe, ki so z ECB v delovnem razmerju ali v neposrednem ali posrednem pogodbenem razmerju za izvedbo gradenj, dobavo proizvodov ali opravljanje storitev.

               (10)

               Ta sklep bi moral zato določiti pogoje, ki jih bo ECB uporabljala za razkritje zaupnih informacij v zvezi z nalogami, prenesenimi nanjo z Uredbo (EU) št. 1024/2013, ali v zvezi z denarno politiko in drugimi nalogami, povezanimi z ESCB/Eurosistemom, s strani pristojnih nacionalnih organov in NCB nacionalnemu organu za preiskovanje kaznivih dejanj, ter s tem povezan postopkovni okvir.

               (11)

               Služba za skladnost s predpisi in upravljanje ECB koordinira zahteve za dostop do dokumentov, ki spadajo v področje uporabe tega sklepa, znotraj ECB –

         SPREJEL NASLEDNJI SKLEP:
   Člen 1
   Opredelitev pojmov
   V tem sklepu se uporabljajo naslednje opredelitve pojmov:

               (a)

               „zaupne informacije“ pomenijo vse zaupne informacije, vključno z informacijami, za katere veljajo pravila o varstvu podatkov, obveznost varovanja poslovne skrivnosti in pravila o poklicni skrivnosti iz Direktive 2013/36/EU, ter dokumenti, ki imajo v skladu z ureditvijo zaupnosti v ECB oznako „ECB-CONFIDENTIAL“ ali „ECB-SECRET“, razen informacij, ki se nanašajo na osebe, ki so z ECB v delovnem razmerju ali v neposrednem ali posrednem pogodbenem razmerju za izvedbo gradenj, dobavo proizvodov ali opravljanje storitev;

               (b)

               „nacionalni organ za preiskovanje kaznivih dejanj“ pomeni nacionalni organ, ki ima pristojnosti v zadevah kazenskega prava;

               (c)

               „pristojni nacionalni organ“ ima enak pomen, kakor je opredeljen v členu 2(2) Uredbe (EU) št. 1024/2013. Ta pomen ne posega v ureditve po nacionalnem pravu, ki dodeljujejo nekatere nadzorniške naloge NCB, ki ni imenovana za pristojni nacionalni organ. Z zvezi s takimi ureditvami se sklicevanje na pristojni nacionalni organ v tem sklepu nanaša tudi na NCB glede nadzorniških nalog, ki so ji dodeljene po nacionalnem pravu.

         Člen 2
   Zahteve nacionalnih organov za preiskovanje kaznivih dejanj, ki jih prejme ECB
   1.   ECB lahko na zahtevo nacionalnega organa za preiskovanje kaznivih dejanj predloži zaupne informacije, ki jih ima in so povezane z nalogami, prenesenimi nanjo z Uredbo (EU) št. 1024/2013, ali z denarno politiko ali drugimi nalogami, povezanimi z ESCB/Eurosistemom, pristojnemu nacionalnemu organu ali NCB, da jih ta razkrije zadevnemu nacionalnemu organu za preiskovanje kaznivih dejanj, pod naslednjimi pogoji:

               (a)

               zadevni pristojni nacionalni organ ali NCB se zaveže, da bo odgovoril na tako zahtevo v imenu ECB;

               (b)

               bodisi (i) pravo Unije ali nacionalno pravo vsebuje izrecno obveznost razkritja takih informacij nacionalnemu organu za preiskovanje kaznivih dejanj bodisi (ii) ustrezni pravni okvir dovoljuje razkritje takih zaupnih informacij ter ni prednostnih razlogov za zavrnitev razkritja takih informacij, ki so povezani s tem, da je treba zaščititi interese Unije ali se izogniti poseganju v delovanje in neodvisnost ECB, zlasti takemu, ki bi ogrozilo izpolnjevanje njenih nalog;

               (c)

               zadevni pristojni nacionalni organ ali NCB se zaveže, da bo od nacionalnega organa za preiskovanje kaznivih dejanj zahteval, da zagotovi varstvo predloženih zaupnih informacij pred javnim razkritjem.

         2.   Odstavek 1 ne posega v nobene posebne določbe po pravu Unije ali nacionalnem pravu, ki se nanašajo na razkritje takih zaupnih informacij.
   Člen 3
   Zahteve nacionalnih organov za preiskovanje kaznivih dejanj, ki jih prejmejo pristojni nacionalni organi ali NCB
   1.   ECB od pristojnih nacionalnih organov in NCB zahteva soglasje, da se po prejemu zahteve nacionalnega organa za preiskovanje kaznivih dejanj za razkritje zaupnih informacij, ki so povezane z nalogami, prenesenimi na ECB z Uredbo (EU) št. 1024/2013, ali z denarno politiko ali drugimi nalogami, povezanimi z ESCB/Eurosistemom, o odgovoru na zahtevo posvetujejo z ECB, kadar je to mogoče, ne glede na to, ali ima te informacije ECB ali zadevni pristojni nacionalni organ ali NCB. ECB svetuje, ali se te informacije lahko razkrijejo in, kjer pride v poštev, ali obstajajo prednostni razlogi za zavrnitev razkritja zadevnih zaupnih informacij, ki so povezani s tem, da je treba zaščititi interese Unije ali se izogniti poseganju v delovanje in neodvisnost ECB. ECB svetuje pristojnemu nacionalnemu organu ali NCB, če se je ta z njo posvetoval pravočasno, preden sprejme končno odločitev in predloži končni odgovor na zahtevo.
   2.   ECB od pristojnih nacionalnih organov zahteva soglasje, da jo pravočasno in v vsakem primeru pred predložitvijo končnega odgovora obvestijo o zahtevah za zaupne informacije, ki jih prejmejo od nacionalnih organov za preiskovanje kaznivih dejanj in se nanašajo na manj pomembne kreditne institucije, ki jih zadevni pristojni nacionalni organ neposredno nadzira pri izvajanju nadzorniških odgovornosti po Uredbi (EU) št. 1024/2013, kadar ta pristojni nacionalni organ meni, da so zahtevane informacije pomembne ali bi njihovo razkritje lahko negativno vplivalo na ugled EMN. ECB si po najboljših močeh prizadeva predložiti odgovor v roku, ki ga določi zadevni pristojni nacionalni organ, če je rok razumen in objektivno utemeljen ter se izteče, preden pristojni nacionalni organ sprejme končno odločitev in nacionalnemu organu za preiskovanje kaznivih dejanj predloži končni odgovor.
   3.   ECB od pristojnih nacionalnih organov in NCB zahteva soglasje, da jo redno obveščajo o vseh zahtevah nacionalnih organov za preiskovanje kaznivih dejanj, o katerih se z njo iz razlogov, na katere niso mogli vplivati, niso posvetovali v skladu z odstavkom 1 ali je niso obvestili v skladu z odstavkom 2, in po možnosti o informacijah, ki so jih razkrili zaradi teh zahtev.
   Člen 4
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Frankfurtu na Majni, 30. junija 2016

            Predsednik ECB

         Mario DRAGHI

      (1)  UL L 80, 18.3.2004, str. 33.

      (2)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

      (3)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

      (4)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).


title: Sklep Sveta 2004/901/SZVP z dne 22. decembra 2004 o spremembi Sklepa 1999/730/SZVP o izvajanju Skupnega ukrepa 1999/34/SZVP o prispevku Evropske unije za boj proti destabilizirajočemu kopičenju in širjenju osebnega in lahkega orožja v Kambodži

text:
               24.12.2004

               SL

               Uradni list Evropske unije

               L 379/111

      SKLEP SVETA 2004/901/SZVP
   z dne 22. decembra 2004
   o spremembi Sklepa 1999/730/SZVP o izvajanju Skupnega ukrepa 1999/34/SZVP o prispevku Evropske unije za boj proti destabilizirajočemu kopičenju in širjenju osebnega in lahkega orožja v Kambodži
   SVET EVROPSKE UNIJE JE –
   ob upoštevanju Skupnega ukrepa Sveta 1999/34/SZVP z dne 17. decembra 1998 o prispevku Evropske unije za boj proti destabilizirajočemu kopičenju in širjenju osebnega in lahkega orožja (1), in zlasti člena 7 Skupnega ukrepa, v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je 15. novembra 1999 sprejel Sklep 1999/730/SZVP (2) glede prispevka Evropske unije za boj proti destabilizirajočemu kopičenju in širjenju osebnega in lahkega orožja v Kambodži za izvajanje Skupnega ukrepa 1999/34/SZVP.

               (2)

               Svet je 22. novembra 2004 sprejel Sklep 2004/792/SZVP (3) o podaljšanju veljavnosti Sklepa 1999/730/SZVP do 15. novembra 2005.

               (3)

               Pristojnosti in naloge projektnega direktorja se za ustrezno obdobje leta 2005 prilagodijo za namene izvajanja projektov, ki so zajeti v Sklepu 1999/730/SZVP –

         SKLENIL:
   Člen 1
   Priloga k Sklepu 1999/730/SZVP se nadomesti s Prilogo k temu sklepu.
   Člen 2
   Ta sklep začne učinkovati z dnem sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 22. decembra 2004

            Za Svet

            Predsednik

         C. VEERMAN

      (1)  UL L 9, 15.1.1999, str. 1.

      (2)  UL L 294, 16.11.1999, str. 5.

      (3)  UL L 348, 24.11.2004, str. 47.

      PRILOGA
      PRISTOJNOSTI IN NALOGE PROJEKTNEGA DIREKTORJA (2005)

                  1.

                  Za namene člena 1(2)(c) bo projektni direktor sodeloval s kamboškimi oboroženimi silami pri opravljanju dejavnosti v zvezi z evidentiranjem, upravljanjem in varovanjem zalog orožja ter oblikovanjem politik, smernic in praks na tem področju. Projektni direktor bo v ta namen zagotovil spremljanje projektov, ki se izvajajo v vojaški regiji 1 (Stung Treng), vojaški regiji 2 (Kampong Cham), vojaški regiji 3 (Kampong Speu), vojaški regiji 4 (Siem Reap) in vojaški regiji 5 (Battambang). V tesnem sodelovanju z ministrstvom za državno obrambo bo pripravil in izvedel nov projekt za varno skladiščenje in registracijo orožja Kraljeve žandarmerije v vseh štiriindvajsetih provincah. V okvir projekta bo zajeta zlasti izgradnja objektov za kratkoročno in srednjeročno skladiščenje, usposabljanje zadevnega osebja na vseh ravneh in evidentiranje vsega orožja v osrednji računalniški podatkovni bazi ministrstva za obrambo. Projektni direktor bo pod enakimi pogoji pripravil podoben projekt v posebni vojaški regiji Pnom Pen in si bo na državni ravni prizadeval za usposabljanje osebja, razvoj sistemov in evidentiranje orožja. Projekti, ki se bodo izvajali, bodo namenjeni zlasti podpori vladnim programom, pri katerih bodo sodelovali ustrezni strokovnjaki, in bodo povezani z organizacijo manjših ali večjih javnih prireditev za uničenje odvečnega vojaškega orožja ter, kjer je to primerno, zbranega in odvečnega orožja vojske ali policijskih ter varnostnih sil.

                  2.

                  Projektni direktor bo v največji možni meri spremljal dejavnosti, ki so se predhodno izvajale v okviru projekta EU ASAC, zlasti v zvezi z napredovanjem priprave osnutka zakona o orožju v narodni skupščini in njegovega naknadnega izvajanja, pomočjo, dodeljeno vladnemu programu zbiranja skritega orožja in orožja v nezakoniti posesti, ter usposabljanjem članov občinskih svetov na področju varnega ravnanja z orožjem in ozaveščanja javnosti o varnem ravnanju z orožjem. Po potrebi bo še naprej svetoval in po možnosti pomagal vladi, mednarodnim organizacijam in lokalnim nevladnim organizacijam v zvezi z vprašanji glede varnega ravnanja z orožjem in preteklih ter tekočih dejavnosti v okviru projekta EU ASAC.

                  3.

                  Projektni direktor bo zagotovil vzpostavitev primernih postopkov za učinkovito spremljanje in presojo dejavnosti. V ta namen si bo prizadeval zagotoviti polno sodelovanje kamboške vlade in policijskih ter varnostnih sil.

                  4.

                  Projektni direktor bo spodbujal in pomagal drugim donatorjem pri podpori prizadevanjem za zmanjšanje in nadzor osebnega in lahkega orožja ter bo po potrebi pripravljen izvajati projekte na tem področju z drugimi donatorji, in sicer v mejah njegove pristojnosti v skladu z opisom njegovih pristojnosti in nalog. Ob upoštevanju vodilne vloge Evropske unije pri dejavnostih na tem področju bo projektni direktor poskrbel za prevzem osrednje vloge v mednarodnih prizadevanjih in bo po potrebi sodeloval pri vodenju projektov, ki jih podpirajo drugi donatorji.

                  5.

                  Projektni direktor bo pripravil načrte za zaključek dejavnosti v zvezi z evidentiranjem, upravljanjem in varovanjem zalog orožja kamboških oboroženih sil do junija 2006 ter, kmalu za tem, za zaključek podpornega projekta Evropske unije za zmanjšanje in nadzor osebnega in lahkega orožja v Kambodži.


title: Sklep Sveta o sprejetju stališča Sveta o predlogu spremembe proračuna Evropske unije št. 5 za proračunsko leto 2015

text:
               24.6.2015

               SL

               Uradni list Evropske unije

               C 207/6

         SKLEP SVETA
   o sprejetju stališča Sveta o predlogu spremembe proračuna Evropske unije št. 5 za proračunsko leto 2015
   (2015/C 207/06)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 5 za proračunsko leto 2015 sprejel 19. junija 2015.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Luxembourgu, 19. junija 2015

            Za Svet

            Predsednik

         J. REIRS

      (1)  UL L 298, 26.10.2012, str. 1.

      (2)  UL L 69, 13.3.2015, str. 1.


title: Sklep Sveta (EU) 2017/715 z dne 27. marca 2017 o stališču, ki se v imenu Evropske unije zavzame v Skupnem odboru EGP v zvezi s spremembo Priloge II (Tehnični predpisi, standardi, preskušanje in certificiranje) in Priloge XVII (Intelektualna lastnina) k Sporazumu EGP (Uredba o zdravilih za pediatrično uporabo)

text:
                  21.4.2017

                  SL

                  Uradni list Evropske unije

                  L 105/15

            SKLEP SVETA (EU) 2017/715
      z dne 27. marca 2017
      o stališču, ki se v imenu Evropske unije zavzame v Skupnem odboru EGP v zvezi s spremembo Priloge II (Tehnični predpisi, standardi, preskušanje in certificiranje) in Priloge XVII (Intelektualna lastnina) k Sporazumu EGP (Uredba o zdravilih za pediatrično uporabo)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo II (Tehnični predpisi, standardi, preskušanje in certificiranje) in Prilogo XVII (Intelektualna lastnina) k Sporazumu EGP.

                  (3)

                  Uredbo (ES) št. 1901/2006 Evropskega parlamenta in Sveta (3) je treba vključiti v Sporazum EGP.

                  (4)

                  Uredbo (ES) št. 1902/2006 Evropskega parlamenta in Sveta (4) je treba vključiti v Sporazum EGP.

                  (5)

                  Uredbo (ES) št. 469/2009 Evropskega parlamenta in Sveta (5) je treba vključiti v Sporazum EGP.

                  (6)

                  Uredbo Komisije (EU) št. 488/2012 (6) je treba vključiti v Sporazum EGP.

                  (7)

                  Uredba (ES) št. 469/2009 razveljavlja Uredbo Komisije (EGS) št. 1768/92 (7), ki je vključena v Sporazum EGP in jo je zato treba v okviru Sporazuma EGP razveljaviti.

                  (8)

                  Uredba Komisije (ES) št. 658/2007 (8) določa pravila o uporabi denarnih kazni za imetnike dovoljenj za promet, izdanih v skladu z Uredbo (ES) št. 726/2004. Potem ko Komisija izda dovoljenje za promet, bi morale države Efte hkrati ter v 30 dneh po izdaji dovoljenja sprejeti ustrezne odločitve. Zaradi posebnih okoliščin, zlasti da Komisija izdaja dovoljenja za promet, da kršitve vplivajo na Unijo in njene interese ter zaradi zapletene in tehnične narave postopkov za ugotavljanje kršitev, bi moral Nadzorni organ Efte tesno sodelovati s Komisijo ter počakati na oceno Komisije in predloge za ukrepanje, preden sprejme odločitev glede uporabe denarnih kazni za imetnike dovoljenj za promet s sedežem v državi Efte.

                  (9)

                  Prilogo II (Tehnični predpisi, standardi, preskušanje in certificiranje) in Prilogo XVII (Intelektualna lastnina) k Sporazumu EGP bi bilo zato treba ustrezno spremeniti.

                  (10)

                  Stališče Unije v Skupnem odboru EGP bi zato moralo temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Priloge II (Tehnični predpisi, standardi, preskušanje in certificiranje) in Priloge XVII (Intelektualna lastnina) k Sporazumu EGP, temelji na osnutku sklepa Skupnega odbora EGP, priloženega temu sklepu.
      Člen 2
      Ta sklep začne veljati na dan sprejetja.

         V Bruslju, 27. marca 2017

               Za Svet

               Predsednik

            C. ABELA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         (3)  Uredba (ES) št. 1901/2006 Evropskega parlamenta in Sveta z dne 12. decembra 2006 o zdravilih za pediatrično uporabo in spremembah Uredbe (EGS) št. 1768/92, Direktive 2001/20/ES, Direktive 2001/83/ES in Uredbe (ES) št. 726/2004 (UL L 378, 27.12.2006, str. 1).

         (4)  Uredba (ES) št. 1902/2006 Evropskega parlamenta in Sveta z dne 20. decembra 2006 o spremembah Uredbe (ES) št. 1901/2006 o zdravilih za pediatrično uporabo (UL L 378, 27.12.2006, str. 20).

         (5)  Uredba (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila, (UL L 152, 16.6.2009, str. 1).

         (6)  Uredba Komisije (EU) št. 488/2012 z dne 8. junija 2012 o spremembi Uredbe Komisije (ES) št. 658/2007 o denarnih kaznih za kršitev nekaterih obveznosti v zvezi z dovoljenji za promet, izdanimi v skladu z Uredbo (ES) št. 726/2004 Evropskega parlamenta in Sveta (UL L 150, 9.6.2012, str. 68).

         (7)  UL L 182, 2.7.1992, str. 1.

         (8)  Uredba Komisije (ES) št. 658/2007 z dne 14. junija 2007 o denarnih kaznih za kršitev nekaterih obveznosti v zvezi z dovoljenji za promet, izdanimi v skladu z Uredbo (ES) št. 726/2004 Evropskega parlamenta in Sveta (UL L 155, 15.6.2007, str. 10).

         OSNUTEK
         SKLEP SKUPNEGA ODBORA EGP št. …/2017
         z dne
         o spremembi Priloge II (Tehnični predpisi, standardi, preskušanje in certificiranje) in Priloge XVII (Intelektualna lastnina) k Sporazumu EGP
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:

                     (1)

                     Uredbo (ES) št. 1901/2006 Evropskega parlamenta in Sveta z dne 12. decembra 2006 o zdravilih za pediatrično uporabo in spremembah Uredbe (EGS) št. 1768/92, Direktive 2001/20/ES, Direktive 2001/83/ES in Uredbe (ES) št. 726/2004 (1) je treba vključiti v Sporazum EGP.

                     (2)

                     Uredbo (ES) št. 1902/2006 Evropskega parlamenta in Sveta z dne 20. decembra 2006 o spremembah Uredbe 1901/2006 o zdravilih za pediatrično uporabo (2) je treba vključiti v Sporazum EGP.

                     (3)

                     Uredbo (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila (Kodificirana različica) (3) je treba vključiti v Sporazum EGP.

                     (4)

                     Uredbo Komisije (EU) št. 488/2012 z dne 8. junija 2012 o spremembi Uredbe Komisije (ES) št. 658/2007 o denarnih kaznih za kršitev nekaterih obveznosti v zvezi z dovoljenji za promet, izdanimi v skladu z Uredbo (ES) št. 726/2004 Evropskega parlamenta in Sveta (4), kakor je bila popravljena z UL L 338, 12.12.2012, str. 44, je treba vključiti v Sporazum EGP.

                     (5)

                     Uredba (ES) št. 469/2009 razveljavlja Uredbo Komisije (EGS) št. 1768/92 (5), ki je vključena v Sporazum EGP in jo je zato treba v okviru Sporazuma EGP razveljaviti.

                     (6)

                     Uredba Komisije (ES) št. 658/2007 določa pravila o uporabi denarnih kazni za imetnike dovoljenj za promet, izdanih v skladu z Uredbo (ES) št. 726/2004. Potem ko Komisija izda dovoljenje za promet, bi morale države Efte hkrati ter v 30 dneh od izdaje dovoljenja sprejeti ustrezne odločitve. Zaradi posebnih okoliščin, in sicer zlasti da Komisija izdaja dovoljenja za promet, da kršitve vplivajo na Unijo in njene interese ter zapletene in tehnične lastnosti postopkov za ugotavljanje kršitev, bi moral Nadzorni organ Efte tesno sodelovati s Komisijo ter počakati na oceno Komisije in predloge za ukrepanje, preden sprejme odločitev glede denarnih kazni za imetnike dovoljenj za promet s sedežem v državi Efte.

                     (7)

                     Prilogi II in XVII k Sporazumu EGP bi bilo zato treba ustrezno spremeniti –

               SPREJEL NASLEDNJI SKLEP:
         Člen 1
         Poglavje XIII Priloge II k Sporazumu EGP se spremeni:

                     1.

                     za besede „Odbora za zdravila sirote (COMP)“ v 13. odstavku uvodnega besedila se vstavi naslednje besedilo:
                     „Odbora za pediatrijo“;

                     2.

                     v točkah 15q (Direktiva 2001/83/ES Evropskega parlamenta in Sveta) in 15zb (Uredba (ES) št. 726/2004 Evropskega parlamenta in Sveta) se doda naslednja alinea:

                                 „—

                                    32006 R 1901: Uredba (ES) št. 1901/2006 Evropskega parlamenta in Sveta z dne 12. decembra 2006 (UL L 378, 27.12.2006, str. 1).“;

                     3.

                     besedilo prilagoditve točke 15zb (Uredba (ES) št. 726/2004 Evropskega parlamenta in Sveta) se nadomesti z naslednjim:
                     „Pristojnosti, podeljene Evropski komisiji v zvezi s postopkom za ugotavljanje kršitev, določenim v členu 84(3), vključno s pristojnostjo za naložitev denarnih kazni imetnikom dovoljenj za promet, izvaja Nadzorni organ Efte v primerih, kadar ima imetnik dovoljenja za promet sedež v državi Efte, v tesnem sodelovanju s Komisijo. Preden Nadzorni organ Efte sprejme odločitev glede denarnih kazni, mu Komisija predloži svojo oceno in predlog o tem, kako ukrepati.“;

                     4.

                     besedilo točke 15zj (Uredba Komisije (ES) št. 658/2007) se nadomesti z naslednjim:
                     „32007 R 0658: Uredba Komisije (ES) št. 658/2007 z dne 14. junija 2007 o denarnih kaznih za kršitev nekaterih obveznosti v zvezi z dovoljenji za promet, izdanimi v skladu z Uredbo (ES) št. 726/2004 Evropskega parlamenta in Sveta (UL L 155, 15.6.2007, str. 10), kakor je bila spremenjena z:

                                 —

                                    32012 R 0488: Uredbo Komisije (EU) št. 488/2012 z dne 8. junija 2012 (UL L 150, 9.6.2012, str. 68), kakor je bila popravljena z UL L 338, 12.12.2012, str. 44.

                           V tem sporazumu veljajo določbe Uredbe v skladu z naslednjimi prilagoditvami:
                     Pristojnosti, podeljene Evropski komisiji v zvezi s postopkom za ugotavljanje kršitev, vključno s pristojnostjo za naložitev denarnih kazni imetnikom dovoljenj za promet, izvaja Nadzorni organ Efte v primerih, kadar ima imetnik dovoljenja za promet sedež v državi Efte, v tesnem sodelovanju s Komisijo. Preden Nadzorni organ Efte sprejme odločitev glede denarnih kazni, mu Komisija predloži svojo oceno in predlog o tem, kako ukrepati.“;

                     5.

                     za točko 15zo (Izvedbena uredba Komisije (EU) št. 198/2013) se vstavi naslednja točka:

                                 „15zp.

                                    32006 R 1901: Uredba (ES) št. 1901/2006 Evropskega parlamenta in Sveta z dne 12. decembra 2006 o zdravilih za pediatrično uporabo in spremembah Uredbe (EGS) št. 1768/92, Direktive 2001/20/ES, Direktive 2001/83/ES in Uredbe (ES) št. 726/2004 (UL L 378, 27.12.2006, str. 1), kakor je bila spremenjena z:

                                             —

                                                32006 R 1902: Uredbo (ES) št. 1902/2006 Evropskega parlamenta in Sveta z dne 20. decembra 2006 (UL L 378, 27.12.2006, str. 20).

                           V tem sporazumu veljajo določbe Uredbe v skladu z naslednjimi prilagoditvami:

                                 (a)

                                 Uporaba člena 36(3) ne sme biti odvisna od odobritve zdravila v Lihtenštajnu.

                                 (b)

                                 Pristojnosti, podeljene Evropski komisiji v zvezi s postopkom za ugotavljanje kršitev, določenem v členu 49(3), vključno s pristojnostjo za naložitev denarnih kazni imetnikom dovoljenj za promet, izvaja Nadzorni organ Efte v primerih, kadar ima imetnik dovoljenja za promet sedež v državi Efte, v tesnem sodelovanju s Komisijo. Preden Nadzorni organ Efte sprejme odločitev glede denarnih kazni, mu Komisija predloži svojo oceno in predlog o tem, kako ukrepati.“

               Člen 2
         Besedilo točke 6 (Uredba Sveta (EGS) št. 1768/92) Priloge XVII k Sporazumu EGP se nadomesti z naslednjim:
         „32009 R 0469: Uredba (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila (Kodificirana različica) (UL L 152, 16.6.2009, str. 1).
         V tem sporazumu veljajo določbe Uredbe v skladu z naslednjimi prilagoditvami:

                     (a)

                     v členu 7 se dodata naslednja odstavka:
                     ‚6.   Odstavek 5 se ne uporablja za države Efte.
                     7.   Ne glede na odstavek 4 se pet let po začetku veljavnosti Uredbe (ES) št. 1901/2006 v zadevni državi Efte prijava za podaljšanje veljavnosti že izdanega certifikata vloži najpozneje šest mesecev pred iztekom veljavnosti certifikata.‘;

                     (b)

                     v členu 21 se dodajo naslednji odstavki:
                     ‚3.   Prijava za podaljšanje veljavnosti certifikata se lahko odobri samo v državi Efte, v kateri certifikat preneha manj kot 6 mesecev pred začetkom veljavnosti Uredbe (ES) št. 1901/2006 v zadevni državi Efte. Če certifikat v zadevni državi Efte preneha pred začetkom veljavnosti Uredbe (ES) št. 1901/2006, velja podaljšanje le za čas, ki sledi temu začetku veljavnosti v zadevni državi Efte ter datumu objave prijave za podaljšanje. Vendar se odstavek 3 člena 13 uporablja za izračun trajanja podaljšanja.
                     4.   Ne glede na odstavek 7 člena 7, kadar certifikat v zadevni državi Efte preneha prej kot sedem mesecev po začetku veljavnosti Uredbe (ES) št. 1901/2006, se prijava za podaljšanje veljavnosti certifikata vloži najpozneje mesec dni po tem začetku veljavnosti v zadevni državi Efte. V teh primerih podaljšanje velja le za čas, ki sledi datumu objave vloge za podaljšanje. Vendar se odstavek 3 člena 13 uporablja za izračun trajanja podaljšanja.
                     5.   Prijava za podaljšanje veljavnosti certifikata, ki je bila vložena v skladu z odstavkoma 3 in 4, ne preprečuje nobeni tretji osebi, ki je med prenehanjem certifikata in objavo prijave za podaljšanje veljavnosti certifikata izum v dobri veri komercialno uporabljala ali se na tako uporabo resno pripravljala, da tako rabo nadaljuje.‘;

                     (c)

                     zaradi patentne unije Lihtenštajna in Švice Lihtenštajn ne izdaja dodatnih varstvenih certifikatov za zdravila, kot je navedeno v tej uredbi.“.

               Člen 3
         Besedila uredb (ES) št. 1901/2006, (ES) št. 1902/2006, (ES) št. 469/2009 in Uredbe Komisije (EU) št. 488/2012, kakor je bila popravljena z UL L 338, 12.12.2012, str. 44, v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         Člen 4
         Ta sklep začne veljati … pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         Člen 5
         Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (1)  UL L 378, 27.12.2006, str. 1.

            (2)  UL L 378, 27.12.2006, str. 20.

            (3)  UL L 152, 16.6.2009, str. 1.

            (4)  UL L 150, 9.6.2012, str. 68.

            (5)  UL L 182, 2.7.1992, str. 1.

            (*1)  [Navedene so ustavne zahteve.]


title: Sklep Sveta z dne 6. februarja 2003 o sklenitvi Sporazuma o znanstvenem in tehnološkem sodelovanju med Evropsko skupnostjo in Ukrajino

text:
Pomembno pravno obvestilo

|

32003D0096

Uradni list L 036 , 12/02/2003 str. 0031 - 0031

		Sklep Svetaz dne 6. februarja 2003o sklenitvi Sporazuma o znanstvenem in tehnološkem sodelovanju med Evropsko skupnostjo in Ukrajino(2003/96/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 170 v povezavi s prvim stavkom prvega pododstavka člena 300(2) ter prvim pododstavkom člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi strani [3] je bil podpisan 16. junija 1994 in začel veljati 1. marca 1998.(2) Skupna strategija Evropskega sveta (1999/877/SZVP) za Ukrajino [4] je bila sprejeta 11. decembra 1999 na Evropskem svetu v Helsinkih.(3) Evropska skupnost in Ukrajina izvajata posebne programe raziskav in tehnološkega razvoja na področjih, ki so v skupnem interesu. Na podlagi izkušenj sta obe strani izrazili željo za vzpostavitev globljih in širših okvirov za sodelovanje v znanosti in tehnologiji. Ta sporazum o sodelovanju na področju znanosti in tehnologije je del globalnega sodelovanja med Evropsko skupnostjo in Ukrajino.(4) Svet je s Sklepom z dne 8. oktobra 2001 pooblastil Komisijo za pogajanje o sporazumu za znanstveno in tehnološko sodelovanje med Evropsko skupnostjo in Ukrajino. Rezultat pogajanj, ki so potekala v skladu s pogajalskimi direktivami, je priloženi sporazum in prilogi k temu sporazumu.(5) Sporazum je bil podpisan 4. julija 2002 v Kopenhagnu.(6) Sporazum je treba odobriti –SKLENIL:Člen 1V imenu Skupnosti se odobri Sporazum o znanstvenem in tehnološkem sodelovanju med Evropsko skupnostjo in Ukrajino.Besedilo Sporazuma in njegovih prilog je priloženo k temu sklepu.Člen 2Predsednik Sveta v imenu Skupnosti da uradno obvestilo, predvideno v členu 12 Sporazuma.V Bruslju, 6. februarja 2003Za SvetPredsednikP. Efthymiou[1] Predlog z dne 11.10.2002 (še ni objavljen v Uradnem listu).[2] Mnenje z dne 17. decembra 2002 (še ni objavljeno v Uradnem listu).[3] UL L 49, 19.2.1998, str. 3.[4] UL L 331, 23.12.1999, str. 1.--------------------------------------------------


               27.9.2016

               SL

               Uradni list Evropske unije

               C 353/168

         P8_TA(2015)0199
   Nenasprotovanje delegiranemu aktu: podpora za razvoj podeželja iz Evropskega kmetijskega sklada za razvoj podeželja
   Sklep Evropskega parlamenta, da ne nasprotuje delegirani uredbi Komisije z dne 27. aprila 2015 o spremembi Priloge I k Uredbi (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (C(2015)02802 – 2015/2673(DEA))
   (2016/C 353/23)

      Evropski parlament,

               —

               ob upoštevanju delegirane uredbe Komisije (C(2015)02802),

               —

               ob upoštevanju pisma Komisije z dne 3. februarja 2015, v katerem le-ta poziva Parlament, naj izjavi, da ne bo nasprotoval delegirani uredbi,

               —

               ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 6. maja 2015,

               —

               ob upoštevanju člena 290 Pogodbe o delovanju Evropske unije,

               —

               ob upoštevanju Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (1), zlasti člena 58(7) in člena 83(5),

               —

               ob upoštevanju priporočila za sklep Odbora za kmetijstvo in razvoj podeželja,

               —

               ob upoštevanju člena 105(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 19. maja 2015,

               A.

               ker člen 19(1) Uredbe Sveta (EU, Euratom) št. 1311/2013 predvideva revizijo večletnega finančnega okvira v primeru, da se po 1. januarju 2014 sprejmejo programi v okviru deljenega upravljanja za, med drugim, Evropski kmetijski sklad za razvoj podeželja, da se omogoči prenos dodeljenih sredstev, ki niso porabljena v letu 2014, na naslednja leta, in sicer dodatno na ustrezne zgornje meje izdatkov;

               B.

               ker programi za razvoj podeželja Bolgarije, Češke republike, Irske, Grčije, Španije, Hrvaške, Italije, Cipra, Luksemburga, Madžarske, Malte, Romunije in Švedske ter nekateri regionalni programi Belgije, Nemčije, Francije in Združenega kraljestva do konca leta 2014 niso bili pripravljeni za sprejetje;

               C.

               ker je bila Uredba (EU, Euratom) št. 1311/2013 ustrezno spremenjena z Uredbo Sveta (EU, Euratom) 2015/623, ki omogoča prenos ustreznih neporabljenih dodeljenih sredstev iz leta 2014 za Evropski kmetijski sklad za razvoj podeželja na zgornje meje izdatkov za leti 2015 in 2016;

               D.

               ker bi bilo treba Prilogo I k Uredbi (EU) št. 1305/2013, ki določa razdelitev podpore Unije za razvoj podeželja za obdobje 2014–2020, ustrezno spremeniti;

               E.

               ker je delegirana uredba bistvena za nemoteno in pravočasno sprejetje programov za razvoj podeželja, je primerno, da začne veljati dan po objavi v Uradnem listu Evropske unije;

               1.

               izjavlja, da ne bo nasprotoval delegirani uredbi;

               2.

               naroči svojemu predsedniku, naj ta sklep posreduje Svetu in Komisiji.

      (1)  UL L 347, 20.12.2013, str. 487.


title: Sklep Sveta 2012/515/SZVP z dne 24. septembra 2012 o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)

text:
               25.9.2012

               SL

               Uradni list Evropske unije

               L 257/18

         SKLEP SVETA 2012/515/SZVP
   z dne 24. septembra 2012
   o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. septembra 2010 sprejel Sklep 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (1), ki je bil nazadnje spremenjen s Sklepom 2011/538/SZVP (2). EUSEC RD Congo se izteče 30. septembra 2012.

               (2)

               Politični in varnostni odbor je 13. julija 2012 odobril priporočilo, da bi se EUSEC RD Congo podaljšala za eno leto, čemur bi sledila dvanajstmesečna zaključna faza prehoda, namenjena predaji nalog misije.

               (3)

               EUSEC RD Congo bi bilo treba podaljšati do 30. septembra 2013.

               (4)

               Treba je določiti referenčni finančni znesek za kritje odhodkov, povezanih z EUSEC RD Congo za obdobje od 1. oktobra 2012 do 30. septembra 2013.

               (5)

               Treba je tudi prilagoditi nekatere predpise glede zaupnih podatkov EU.

               (6)

               EUSEC RD Congo se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/565/SZVP se spremeni:

               (1)

               členu 9(1) se doda naslednji pododstavek:
               "Referenčni finančni znesek za kritje odhodkov, povezanih z misijo, za obdobje od 1. oktobra 2012 do 30. septembra 2013 znaša 11 000 000 EUR."

               (2)

               člen 13 se nadomesti z naslednjim:
               "Člen 13
               Razkritje tajnih podatkov
               1.   VP je pooblaščen, da tretjim državam, pridruženim temu sklepu, če je to ustrezno in skladno s potrebami misije, v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3), razkrije tajne podatke in dokumente EU do stopnje "CONFIDENTIEL UE / EU CONFIDENTIAL", ki so bili pripravljeni za namene misije.
               2.   VP je prav tako pooblaščen, da ZN ob upoštevanju operativnih potreb misije v skladu s Sklepom 2011/292/EU razkrije tajne podatke in dokumente EU do stopnje "RESTREINT UE / EU RESTRICTED", ki so bili pripravljeni za namene misije. V ta namen se sklenejo dogovori med VP ter pristojnimi organi ZN.
               3.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2011/292/EU razkrije vse tajne podatke in dokumente EU do stopnje "RESTREINT UE / EU RESTRICTED", ki so bili pripravljeni za namene misije. V ta namen se sklenejo dogovori med VP in pristojnimi organi države gostiteljice.
               4.   VP je pooblaščen, da tretjim državam, pridruženim temu sklepu, posreduje kakršne koli netajne dokumente EU v zvezi z razpravami Sveta o misiji, za katere v skladu s členom 6(1) Poslovnika Sveta (4) velja obveznost varovanja poslovne skrivnosti.
               5.   VP lahko pooblastila iz odstavkov od 1 do 4 ter možnost sklepanja dogovorov iz odstavkov 2 in 3 prenese na podrejene osebe, na civilnega poveljnika operacije in/ali na vodjo misije.

               (3)

               v členu 15 se odstavek 3 nadomesti z naslednjim:
               "3.   Vodji misije pomaga uradnik, odgovoren za varnost misije, ki poroča vodji misije in vzdržuje funkcionalne stike z Evropsko službo za zunanje delovanje (ESZD).";

               (4)

               v členu 17 se drugi odstavek nadomesti z naslednjim:
               "Uporablja se do 30. septembra 2013."

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 248, 22.9.2010, str. 59.

      (2)  UL L 236, 13.9.2011, str. 10.

      (3)  UL L 141, 27.5.2011, str. 17.

      (4)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).";


title: Odločitev o zaključku formalnega postopka preiskave po umiku priglasitve države Efte – Pogodba o prodaji električne energije PCC iz leta 2014 in pogodba o prenosu iz leta 2014

text:
               11.2.2016

               SL

               Uradni list Evropske unije

               C 52/14

         Odločitev o zaključku formalnega postopka preiskave po umiku priglasitve države Efte
   Pogodba o prodaji električne energije PCC iz leta 2014 in pogodba o prenosu iz leta 2014
   (2016/C 52/09)
   Z Odločbo 238/15/COL z dne 17. junija 2015 se je Nadzorni organ Efte odločil, da zaključi formalni postopek preiskave na podlagi člena 4(4) dela II Protokola 3 k Sporazumu o nadzornem organu in sodišču, ki se je začel 10. decembra 2014 z Odločbo št. 543/14/COL, v zvezi (i) s pogodbo o prodaji električne energije, ki sta jo 17. marca 2014 podpisali družbi Landsvirkjun hf. in PCC Bakki Silicon hf., in (ii) pogodbo o prenosu, ki sta jo 7. februarja 2014 sklenili družbi Landsnet hf. in PCC Bakki Silicon hf.
   Zadeva je postala brezpredmetna zaradi umika priglasitve države Efte, in dejstva, da sta pogodbenici pogodbi razveljavili pred začetkom veljavnosti.
   Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani Nadzornega organa Efte:
   http://www.eftasurv.int/state-aid/state-aid-register/.


title: 2012/738/EU: Sklep Sveta z dne 13. novembra 2012 o sklenitvi Konvencije o podpori pri preskrbi s hrano v imenu Evropske unije

text:
               30.11.2012

               SL

               Uradni list Evropske unije

               L 330/1

         SKLEP SVETA
   z dne 13. novembra 2012
   o sklenitvi Konvencije o podpori pri preskrbi s hrano v imenu Evropske unije
   (2012/738/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 214(4) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Unija je pogodbenica Konvencije o pomoči v hrani iz leta 1999 (1), ki po 1. juliju 2012 predvidoma ne bo več veljala.

               (2)

               V skladu s Sklepom Sveta 2012/511/EU (2) je bila Konvencija o podpori pri preskrbi s hrano (v nadaljnjem besedilu: Konvencija) podpisana dne 23. julija 2012, s pridržkom njene sklenitve.

               (3)

               V interesu Unije je, da je pogodbenica Konvencije, saj bo tako lažje dosegala cilje na področju humanitarne pomoči iz člena 214(1) Pogodbe o delovanju Evropske unije.

               (4)

               Konvencijo bi bilo treba odobriti –

         SPREJEL NASLEDNJI SKLEP:
   Člen 1
   Konvencija o podpori pri preskrbi s hrano (v nadaljnjem besedilu: Konvencija) se odobri v imenu Unije.
   Besedilo Konvencije je priloženo temu sklepu.
   Člen 2
   Komisija v skladu s členom 5 Konvencije sprejme sklep o letni zavezi, ki jo bo prevzela v imenu Unije, in o prevzemu te zaveze obvesti sekretariat Odbora.
   Člen 3
   Komisija v skladu s členom 6 Konvencije pripravi letna poročila in sodeluje pri izmenjavi informacij v imenu Unije.
   Člen 4
   Predsednik Sveta določi osebo(-e), pooblaščeno(-e), da v imenu Unije deponira listino o odobritvi iz člena 12 Konvencije in s tem izrazi soglasje Unije, da jo Konvencija zavezuje (3).
   Člen 5
   Ta sklep začne veljati na dan sprejetja.

      V Bruslju, 13. novembra 2012

            Za Svet

            Predsednik

         V. SHIARLY

      (1)  UL L 222, 24.8.1999, str. 40.

      (2)  UL L 256, 22.9.2012, str. 3.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Konvencije.

      PREVOD
      KONVENCIJA O PODPORI PRI PRESKRBI S HRANO
      PREAMBULA
      POGODBENICE TE KONVENCIJE –
      POTRJUJEJO, da bodo še naprej zavezane k uresničevanju še vedno veljavnih ciljev Konvencije o pomoči v hrani iz leta 1999 v smislu prispevanja k zanesljivosti preskrbe s hrano na svetovni ravni ter izboljšanja sposobnosti mednarodne skupnosti za odzivanje na izredne razmere na področju hrane in na druge prehranske potrebe v državah v razvoju;
      SI PRIZADEVAJO izboljšati uspešnost, učinkovitost in kakovost podpore pri preskrbi s hrano za ohranitev življenj in lajšanje trpljenja najranljivejših skupin prebivalstva, zlasti v izrednih razmerah, s krepitvijo mednarodnega sodelovanja in usklajevanja, zlasti med pogodbenicami in zainteresiranimi stranmi;
      PRIZNAVAJO, da imajo ranljive skupine prebivalstva posebne prehranske in prehranjevalne potrebe;
      POTRJUJEJO, da so države v prvi vrsti odgovorne za zagotavljanje lastne nacionalne zanesljive preskrbe s hrano in s tem za postopno uresničevanje pravice do ustrezne hrane, kakor jo določa Organizacija Združenih narodov za prehrano in kmetijstvo (FAO) v Prostovoljnih smernicah v podporo postopnemu uresničevanju pravice do ustrezne hrane v okviru zagotavljanja zanesljive preskrbe s hrano na nacionalni ravni, ki jih je Svet FAO sprejel novembra 2004;
      SPODBUJAJO vlade držav z negotovimi razmerami glede preskrbe s hrano, da razvijejo in izvajajo nacionalne strategije, ki določajo dolgoročne ukrepe za obravnavo temeljnih vzrokov za nezanesljivo preskrbo s hrano ter zagotavljajo ustrezne povezave med nujno pomočjo, obnovo in razvojnimi dejavnostmi;
      SE SKLICUJEJO na mednarodno humanitarno pravo ter temeljna humanitarna načela človečnosti, nepristranskosti, nevtralnosti in neodvisnosti;
      SE SKLICUJEJO na Načela in dobro prakso človekoljubnega donatorstva, kakor so bila sprejeta v Stockholmu 17. junija 2003;
      UPOŠTEVAJO, da imajo pogodbenice svoje politike v povezavi z zagotavljanjem podpore pri preskrbi s hrano v izrednih in drugih razmerah;
      UPOŠTEVAJO Akcijski načrt svetovnega vrha o hrani, ki je bil sprejet v Rimu leta 1996, in pet načel za trajno svetovno zanesljivost preskrbe s hrano, ki so bila sprejeta v Rimu in jih navaja Deklaracija o zanesljivi preskrbi s hrano s svetovnega vrha o hrani iz leta 2009, zlasti zavezanost k prizadevanjem za uresničitev zanesljive preskrbe s hrano v vseh državah ter stalna prizadevanja za zmanjšanje revščine in izkoreninjenje lakote, ki jih je ponovno potrdila Generalna skupščina Združenih narodov v Deklaraciji novega tisočletja Združenih narodov;
      UPOŠTEVAJO zaveze držav donatoric in držav prejemnic za izboljšanje uspešnosti razvojne pomoči z uporabo načel iz Pariške deklaracije o učinkovitosti pomoči, ki jo je leta 2005 sprejela Organizacija za gospodarsko sodelovanje in razvoj (OECD);
      SO SKLENILE, da bodo ukrepale v skladu s svojimi obveznostmi v okviru STO, zlasti v skladu z vsemi pravili na področju pomoči v hrani v okviru STO –
      SO SE DOGOVORILE O NASLEDNJEM:
      Člen 1
      Cilji
      Cilji te konvencije vključujejo reševanje življenj, zmanjševanje lakote, povečanje zanesljivosti preskrbe s hrano in izboljšanje prehranjenosti najbolj ranljivih skupin prebivalstva z:

                  (a)

                  obravnavanjem prehranskih in prehranjevalnih potreb najbolj ranljivih skupin prebivalstva na podlagi zavez pogodbenic, da bodo zagotavljale podporo pri preskrbi s hrano za boljši dostop do in uživanje ustrezne, varne in hranljive hrane;

                  (b)

                  zagotavljanjem, da je podpora pri preskrbi s hrano za najbolj ranljive skupine prebivalstva primerna, pravočasna, uspešna, učinkovita in da temelji na potrebah in skupnih načelih, ter

                  (c)

                  spodbujanjem izmenjave informacij, sodelovanja in usklajevanja ter zagotovitvijo foruma za razprave za bolj uspešno, učinkovito in skladno porabo virov pogodbenic za odzivanje na potrebe.

            Člen 2
      Načela podpore pri preskrbi s hrano
      Pogodbenice bi morale pri zagotavljanju in uresničevanju podpore pri preskrbi s hrano za najbolj ranljive skupine prebivalstva vedno spoštovati naslednja načela:

                  (a)

                  splošna načela podpore pri preskrbi s hrano:

                              (i)

                              podpora pri preskrbi s hrano se zagotovi samo, kadar je to najbolj učinkovito in primerno sredstvo za obravnavo prehranskih in prehranjevalnih potreb najbolj ranljivih skupin prebivalstva;

                              (ii)

                              podpora pri preskrbi s hrano se zagotovi ob upoštevanju dolgoročnih ciljev obnove in razvojnih ciljev v državah prejemnicah, po potrebi pa podpira tudi širši cilj zagotavljanja zanesljivosti preskrbe s hrano;

                              (iii)

                              podpora pri preskrbi s hrano se zagotovi na način, ki ohranja možnosti za preživljanje ter krepi samostojnost in odpornost ranljivih skupin prebivalstva ter lokalnih skupnosti in hkrati preprečuje nastanek kriz, povezanih z zanesljivo preskrbo s hrano, oziroma omogoči priprave nanje, jih ublaži ali zagotovi odziv nanje;

                              (iv)

                              podpora pri preskrbi s hrano se zagotovi tako, da se prepreči odvisnost ter čim bolj zmanjšajo neposredni in posredni negativni učinki na upravičence in druge;

                              (v)

                              podpora pri preskrbi s hrano se zagotovi tako, da ne prizadene lokalne proizvodnje, tržnih razmer, tržnih struktur in trgovine ali cen osnovnih dobrin za ranljive skupine prebivalstva;

                              (vi)

                              pomoč v hrani se po možnosti v celoti zagotovi v obliki donacij;

                  (b)

                  načela učinkovitosti podpore pri preskrbi s hrano:

                              (i)

                              stroški, povezani z zagotavljanjem podpore, so čim manjši, da je za podporo pri preskrbi s hrano za ranljive skupine prebivalstva in za spodbujanje učinkovitosti na voljo čim večji znesek;

                              (ii)

                              dejavno se izvajajo prizadevanja za sodelovanje, usklajevanje in izmenjavo informacij, da se izboljša uspešnost in učinkovitost programov podpore pri preskrbi s hrano ter usklajenost med podporo pri preskrbi s hrano in z njo povezanimi področji politik in instrumenti;

                              (iii)

                              nabava hrane in drugih elementov podpore pri preskrbi s hrano poteka na lokalni ali regionalni ravni, kadar koli je to mogoče in primerno;

                              (iv)

                              podpora pri preskrbi s hrano temelji na potrebah in se čim bolj zagotavlja v obliki nevezanih denarnih sredstev, kadar koli je to mogoče;

                              (v)

                              monetizacija pomoči v hrani se izvede samo, če se ugotovi potreba po tem, in z namenom izboljšanja zanesljivosti preskrbe s hrano ranljivih skupin prebivalstva; monetizacija temelji na pregledni in nepristranski tržni analizi ter ne sme izpodrivati lokalne trgovine;

                              (vi)

                              zagotovi se, da podpora pri preskrbi s hrano ne postane sredstvo pogodbenic za spodbujanje ciljev glede razvoja trga;

                              (vii)

                              ponovni izvoz pomoči v hrani se prepreči, če je le možno, razen če se z njim prepreči nastanek izrednih razmer ali zagotovi odziv na izredne razmere; pomoč v hrani se ponovno izvozi samo na način, ki preprečuje izpodrivanje lokalne trgovine;

                              (viii)

                              pristojnim organom ali zainteresiranim stranem se po potrebi priznata glavna vloga in odgovornost pri organizaciji, usklajevanju in izvajanju dejavnosti podpore pri preskrbi s hrano;

                  (c)

                  načela zagotavljanja podpore pri preskrbi s hrano:

                              (i)

                              podpora pri preskrbi s hrano je usmerjena na prehranske in prehranjevalne potrebe najbolj ranljivih skupin prebivalstva;

                              (ii)

                              upravičenci in po potrebi tudi druge relevantne zainteresirane strani so vključeni v ocenjevanje potreb upravičencev ter v zasnovo, izvajanje, spremljanje in vrednotenje podpore pri preskrbi s hrano;

                              (iii)

                              zagotovljena podpora pri preskrbi s hrano ustreza veljavnim standardom varnosti in kakovosti ter spoštuje kulturne in lokalne prehranjevalne navade ter prehranjevalne potrebe upravičencev;

                              (iv)

                              spoštuje se dostojanstvo upravičencev do podpore pri preskrbi s hrano;

                  (d)

                  načela odgovornosti na področju podpore pri preskrbi s hrano:

                              (i)

                              sprejmejo se posebni in ustrezni ukrepi za krepitev odgovornosti in preglednosti politik, programov in dejavnosti na področju podpore pri preskrbi s hrano;

                              (ii)

                              rezultati in učinek dejavnosti na področju podpore pri preskrbi s hrano se redno spremljajo, vrednotijo in sporočajo na pregleden način z namenom dodatnega razvoja najboljših praks in čim večjega povečanja njihove učinkovitosti.

            Člen 3
      Razmerje do Sporazumov STO
      Ta konvencija ne odstopa od katere koli obstoječe ali prihodnje obveznosti, ki se uporablja za pogodbenice v okviru STO. V primeru navzkrižja med navedenimi obveznostmi in to konvencijo imajo prednost prve. Ta konvencija ne posega v stališča, ki bi jih posamezna pogodbenica lahko zavzela v kakršnih koli pogajanjih v okviru Svetovne trgovinske organizacije.
      Člen 4
      Upravičena država, upravičene ranljive skupine prebivalstva, upravičeni proizvodi, upravičene dejavnosti in povezani stroški
      1.   „Upravičena država“ je katera koli država na seznamu prejemnic uradne razvojne pomoči Odbora za razvojno pomoč (DAC) pri Organizaciji za gospodarsko sodelovanje in razvoj (OECD) ali katera koli druga država, navedena v pravilniku o postopkih in izvajanju.
      2.   „Upravičene ranljive skupine prebivalstva“ so ranljive skupine prebivalstva v kateri koli upravičeni državi.
      3.   „Upravičeni proizvodi“ so proizvodi za prehrano ljudi, ki ustrezajo relevantnim nacionalnim politikam in zakonodaji namembne države, po potrebi tudi mednarodno veljavnim standardom kakovosti in varnosti hrane, ter proizvodi, ki prispevajo k zadovoljevanju potreb po hrani ter ohranjajo možnosti preživljanja v izrednih razmerah in v zgodnjih fazah obnove. Seznam upravičenih proizvodov je naveden v pravilniku o postopkih in izvajanju.
      4.   Upravičene dejavnosti pogodbenice za izpolnitev njene minimalne letne zaveze na podlagi člena 5 so skladne s členom 1 in vključujejo vsaj eno izmed naslednjih dejavnosti:

                  (a)

                  zagotavljanje in razdeljevanje upravičenih proizvodov;

                  (b)

                  zagotavljanje gotovine in kuponov ter

                  (c)

                  intervencije na področju prehrane.

            Navedene upravičene dejavnosti so podrobneje opisane v pravilniku o postopkih in izvajanju.
      5.   Upravičeni stroški pogodbenice, povezani z izpolnitvijo njene minimalne letne zaveze na podlagi člena 5, so skladni s členom 1 in so omejeni na stroške, ki so neposredno povezani z zagotavljanjem upravičenih dejavnosti, kakor so podrobneje razložene v pravilniku o postopkih in izvajanju.
      Člen 5
      Zaveza
      1.   Za izpolnitev ciljev te konvencije se vsaka pogodbenica strinja, da bo prevzela letno zavezo glede podpore pri preskrbi s hrano, ki jo določi v skladu s svojimi zakoni in predpisi. Zaveza vsake pogodbenice je njena „minimalna letna zaveza“.
      2.   Minimalna letna zaveza se izrazi kot vrednost ali količina, kakor je podrobneje določeno v pravilniku o postopkih in izvajanju. Pogodbenica se lahko odloči, da bo svojo zavezo izrazila kot minimalno vrednost ali minimalno količino ali pa kot kombinacijo obojega.
      3.   Minimalne letne zaveze, izražene z vrednostjo, se lahko navedejo v valuti, ki jo izbere pogodbenica. Minimalne letne zaveze, izražene s količino, se lahko navedejo z denarno protivrednostjo ton žita ali z drugimi merskimi enotami, ki so navedene v pravilniku o postopkih in izvajanju.
      4.   Vsaka pogodbenica uradno obvesti sekretariat o svoji začetni minimalni letni zavezi, kakor hitro je to mogoče in najpozneje v šestih mesecih po začetku veljavnosti te konvencije ali v treh mesecih po pristopu k njej.
      5.   Vsaka pogodbenica uradno obvesti sekretariat o kakršni koli spremembi svoje minimalne letne zaveze za naslednja leta najpozneje do petnajstega decembra v letu pred spremembo.
      6.   Sekretariat čim prej in najpozneje prvega januarja vsako leto vse pogodbenice obvesti o spremembah minimalnih letnih zavez.
      7.   Prispevki za izpolnitev minimalnih letnih zavez bi se morali po možnosti v celoti zagotoviti v obliki donacij. Kar zadeva podporo pri preskrbi s hrano, ki se šteje k zavezi pogodbenice, se najmanj 80 odstotkov te podpore za upravičene države in upravičene ranljive skupine prebivalstva, kakor so podrobneje določene v pravilniku o postopkih in izvajanju, v celoti zagotovi v obliki donacij. Pogodbenice si čim bolj prizadevajo, da ta odstotek postopoma povečajo. Vsaka pogodbenica v svojem letnem poročilu navede prispevke, ki niso v celoti zagotovljeni v obliki donacij.
      8.   Pogodbenice se zavežejo, da bodo vse ukrepe, povezane s podporo pri preskrbi s hrano na podlagi te konvencije izvedle tako, da se preprečijo škodljive motnje običajnih struktur proizvodnje in mednarodne trgovine.
      9.   Pogodbenice zagotovijo, da se podpora pri preskrbi s hrano neposredno ali posredno, formalno ali neformalno, izrecno ali neizrecno ne povezuje s komercialnim izvozom kmetijskih ali drugih proizvodov in storitev v države prejemnice;
      10.   Pogodbenica za izpolnitev svoje minimalne letne zaveze, ki je lahko izražena z vrednostjo ali količino, zagotovi prispevke za financiranje upravičenih proizvodov, dejavnosti in z njimi povezanih stroškov iz člena 4 te konvencije, kakor so podrobneje opisani v pravilniku o postopkih in izvajanju.
      11.   Prispevki za izpolnitev minimalne letne zaveze na podlagi te konvencije se lahko namenijo samo upravičenim državam ali upravičenim ranljivim skupinam prebivalstva iz člena 4, kakor so podrobneje opredeljene v pravilniku o postopkih in izvajanju.
      12.   Prispevki pogodbenic se lahko zagotovijo dvostransko, prek medvladnih ali drugih mednarodnih organizacij ali prek drugih partnerjev za podporo pri preskrbi s hrano, vendar ne prek drugih pogodbenic.
      13.   Vsaka pogodbenica si čim bolj prizadeva izpolniti svojo minimalno letno zavezo. Če pogodbenica v posameznem letu ne more izpolniti svoje minimalne letne zaveze, v letnem poročilu za zadevno leto opiše okoliščine, zaradi katerih izpolnitev ni bila možna. Nerealizirani znesek se prišteje k minimalni letni zavezi pogodbenice za naslednje leto, razen če Odbor, ustanovljen v skladu s členom 7, ne določi drugače ali če ne nastopijo izredne okoliščine, zaradi katerih to ni mogoče.
      14.   Če prispevek pogodbenice presega njeno minimalno zavezo za posamezno leto, se lahko presežek zneska, vendar največ pet odstotkov minimalne letne zaveze, šteje kot del prispevka pogodbenice za naslednje leto.
      Člen 6
      Letna poročila in izmenjava informacij
      1.   Vsaka pogodbenica v devetdesetih dneh po koncu koledarskega leta sekretariatu predloži letno poročilo v skladu s pravilnikom o postopkih in izvajanju ter v njem podrobno razloži, kako je izpolnila svojo minimalno letno zavezo na podlagi te konvencije.
      2.   Navedeno letno poročilo vključuje pripovedno komponento, ki lahko vsebuje informacije o tem, kako so politike, programi in dejavnosti pogodbenice na področju preskrbe s hrano prispevali k uresničitvi ciljev in načel iz te konvencije.
      3.   Pogodbenice bi morale redno izmenjavati informacije o svojih politikah in programih na področju podpore pri preskrbi s hrano ter rezultate vrednotenj teh politik in programov.
      Člen 7
      Odbor za podporo pri preskrbi s hrano
      1.   Ustanovi se Odbor za podporo pri preskrbi s hrano (v nadaljnjem besedilu: Odbor), ki ga sestavljajo vse pogodbenice te konvencije.
      2.   Odbor sprejema sklepe na uradnih zasedanjih in opravlja funkcije, potrebne za izvajanje določb te konvencije v skladu z njenimi načeli in cilji.
      3.   Odbor sprejme pravila, ki urejajo njegovo delo; sprejme lahko tudi pravila, ki podrobneje razlagajo določbe te konvencije, da se zagotovi ustrezno izvajanje teh določb. Dokument FAC(11/12)1 z dne 25. aprila 2012, ki ga je pripravil Odbor za pomoč v hrani, ustanovljen v okviru Konvencije o pomoči v hrani iz leta 1999, se uporabi kot prvi pravilnik o postopkih in izvajanju za to konvencijo. Odbor lahko naknadno sprejme sklep o spremembi tega pravilnika o postopkih in izvajanju.
      4.   Odbor sprejema sklepe s soglasjem, kar pomeni, da nobena pogodbenica uradno ne nasprotuje predlogu za sklep Odbora v zvezi z zadevo, obravnavano na uradnem zasedanju. Uradno nasprotovanje se lahko izrazi med uradnim zasedanjem ali v tridesetih dneh po tistem, ko je bil razposlan zapisnik uradnega zasedanja, v katerem so zapisani zadevni predlogi sklepov.
      5.   Sekretariat za vsako leto pripravi zbirno poročilo, ki ga posreduje Odboru in ki je oblikovano, sprejeto in objavljeno v skladu s pravilnikom o postopkih in izvajanju.
      6.   Odbor bi moral zagotoviti forum za razpravo pogodbenic, na katerem bi se obravnavala vprašanja v zvezi s podporo pri preskrbi s hrano, kot je potreba po pravočasni in ustrezni zagotovitvi zavez glede virov za zadovoljitev prehranskih in prehranjevalnih potreb, zlasti v konkretnih izrednih in kriznih razmerah. Spodbujati bi moral izmenjavo informacij z drugimi zainteresiranimi stranmi in posredovanje informacij tem stranem ter se z njimi posvetovati in od njih prejemati informacije za podporo razpravam.
      7.   Vsaka pogodbenica imenuje predstavnika, ki od sekretariata prejema uradna obvestila in druga sporočila.
      Člen 8
      Predsednik in podpredsednik Odbora
      1.   Odbor vsako leto na svojem zadnjem uradnem zasedanju imenuje predsednika in podpredsednika za naslednje leto.
      2.   Predsednik ima naslednje naloge:

                  (a)

                  odobri osnutek dnevnega reda posameznega uradnega zasedanja ali neuradnega srečanja;

                  (b)

                  predseduje uradnim zasedanjem ali neuradnim srečanjem;

                  (c)

                  skliče in sklene posamezno uradno zasedanje ali neuradno srečanje;

                  (d)

                  na začetku posameznega uradnega zasedanja ali neuradnega srečanja predloži Odboru osnutek dnevnega reda v sprejetje;

                  (e)

                  vodi razprave in zagotavlja spoštovanje postopkov, določenih v pravilniku o postopkih in izvajanju;

                  (f)

                  daje besedo pogodbenicam;

                  (g)

                  odloča o točkah dnevnega reda v skladu z ustreznimi določbami pravilnika o postopkih in izvajanju ter

                  (h)

                  zastavlja vprašanja in razglaša sklepe.

            3.   Če predsednik na uradnem zasedanju ali neuradnem srečanju delno ali v celoti ni navzoč ali začasno ne more opravljati nalog predsednika, ga nadomešča podpredsednik. Če sta predsednik in podpredsednik odsotna, odbor imenuje začasnega predsednika.
      4.   Če predsednik zaradi kakršnega koli vzroka ne more več opravljati svojih nalog, ga do konca leta nadomešča podpredsednik.
      Člen 9
      Uradna zasedanja in neuradna srečanja
      1.   Odbor skliče uradna zasedanja in neuradna srečanja v skladu s pravilnikom o postopkih in izvajanju.
      2.   Odbor skliče uradno zasedanje najmanj enkrat na leto.
      3.   Odbor skliče dodatna uradna zasedanja in neuradna srečanja na zahtevo predsednika ali na zahtevo najmanj treh pogodbenic.
      4.   Odbor lahko v skladu s pravilnikom o postopkih in izvajanju povabi opazovalce in relevantne zainteresirane strani, ki bi želeli razpravljati o posebnih vprašanjih, povezanih s podporo pri preskrbi s hrano, da se udeležijo njegovih uradnih zasedanj ali neuradnih srečanj.
      5.   Odbor se srečuje na lokaciji, določeni v skladu s pravilnikom o postopkih in izvajanju.
      6.   Dnevni red uradnih zasedanj in neuradnih srečanj se oblikuje v skladu s pravilnikom o postopkih in izvajanju.
      7.   Zapisnik uradnega zasedanja, ki vključuje vse morebitne predloge sklepov Odbora, se razpošlje v tridesetih dneh po uradnem zasedanju.
      Člen 10
      Sekretariat
      1.   Odbor imenuje sekretariat in uporablja njegove storitve v skladu s pravilnikom o postopkih in izvajanju. Odbor zaprosi Mednarodni svet za žito (IGC), da njegov sekretariat sprva prevzame naloge sekretariata Odbora.
      2.   Sekretariat opravlja naloge, kakor so opredeljene v tej konvenciji in pravilniku o postopkih in izvajanju, ter morebitne administrativne naloge, vključno z oblikovanjem in pošiljanjem dokumentov in poročil, opravlja pa tudi druge funkcije, ki jih določi Odbor.
      Člen 11
      Reševanje sporov
      Odbor si prizadeva reševati kakršne koli spore med pogodbenicami v povezavi z razlago ali izvajanjem te konvencije ali pravilnika o postopkih in izvajanju, vključno s kakršnimi koli pritožbami o neizpolnjevanju obveznosti iz te konvencije.
      Člen 12
      Podpis in ratifikacija, sprejetje ali odobritev
      Ta konvencija je od 11. junija 2012 do 31. decembra 2012 na sedežu Združenih narodov v New Yorku na voljo za podpis Argentini, Avstraliji, Republiki Avstriji, Kraljevini Belgiji, Republiki Bolgariji, Republiki Cipru, Češki republiki, Kraljevini Danski, Republiki Estoniji, Evropski uniji, Francoski republiki, Republiki Finski, Helenski republiki, Republiki Hrvaški, Irski, Italijanski republiki, Japonski, Kanadi, Republiki Latviji, Republiki Litvi, Velikemu vojvodstvu Luksemburgu, Madžarski, Republiki Malti, Zvezni republiki Nemčiji, Kraljevini Nizozemski, Kraljevini Norveški, Republiki Poljski, Portugalski republiki, Romuniji, Slovaški republiki, Republiki Sloveniji, Kraljevini Španiji, Kraljevini Švedski, Švicarski konfederaciji, Združenemu kraljestvu Velika Britanija in Severna Irska in Združenim državam Amerike. Vsaka podpisnica to konvencijo ratificira, sprejme ali odobri. Listine o ratifikaciji, sprejetju ali odobritvi se deponirajo pri depozitarju.
      Člen 13
      Pristop
      1.   Katera koli država iz člena 12, ki ni podpisala te konvencije do preteka obdobja za podpis, ali Evropska unija, če konvencije do takrat ni podpisala, lahko k njej pristopi kadar koli po preteku tega obdobja. Listine o pristopu se deponirajo pri depozitarju.
      2.   Ko Konvencija začne veljati v skladu s členom 15, je na voljo za pristop vsem državam, ki niso navedene v členu 12, ali ločenim carinskim območjem, ki so v celoti avtonomna pri izvajanju zunanjetrgovinskih odnosov in se štejejo za upravičena v skladu s sklepom Odbora. Listine o pristopu se deponirajo pri depozitarju.
      Člen 14
      Uradno obvestilo o začasni uporabi
      Vse države, ki so navedene v členu 12, ali Evropska unija, ki nameravajo to konvencijo ratificirati, sprejeti ali odobriti ali k njej pristopiti, ali vse države ali ločena carinska območja, ki se v skladu s členom 13(2) štejejo za upravičene do pristopa na podlagi sklepa Odbora, vendar še niso deponirali svoje listine, lahko pri depozitarju kadar koli deponirajo uradno obvestilo o začasni uporabi te konvencije. Konvencija se za te države, ločena carinska območja ali Evropsko unijo začasno uporablja od datuma deponiranja uradnega obvestila.
      Člen 15
      Začetek veljavnosti
      1.   Ta konvencija začne veljati 1. januarja 2013, če do 30. novembra 2012 pet podpisnic deponira listino o ratifikaciji, sprejetju ali odobritvi.
      2.   Če ta konvencija ne začne veljati skladno z odstavkom 1, lahko podpisnice te konvencije, ki so deponirale listino o ratifikaciji, sprejetju ali odobritvi, in države ali Evropska unija, ki so deponirale listino o pristopu v skladu s členom 13(1), soglasno sklenejo, da zanje Konvencija začne veljati.
      3.   Če država, ločeno carinsko območje ali Evropska unija Konvencijo ratificira, sprejme, odobri ali k njej pristopi po začetku njene veljavnosti, začne ta konvencija zanjo veljati na dan deponiranja njene listine o ratifikaciji, sprejetju, odobritvi ali pristopu.
      Člen 16
      Postopek za presojo in spremembe
      1.   Katera koli pogodbenica lahko da predlog za presojo ustreznosti ali spremembo te konvencije kadar koli po njenem začetku veljavnosti. Sekretariat razpošlje vse predloge za spremembo vsem pogodbenicam najmanj šest mesecev pred razpravo na uradnem zasedanju Odbora, ki sledi izteku obdobja za obveščanje.
      2.   Predlogi za spremembo te konvencije se sprejmejo s sklepom Odbora. Sekretariat vse pogodbenice in depozitarja obvesti o vseh predlogih za spremembo, ki jih je sprejel Odbor. Depozitar razpošlje vse sprejete spremembe vsem pogodbenicam.
      3.   Uradno obvestilo o sprejetju spremembe se pošlje depozitarju. Za pogodbenice, ki so poslale tako uradno obvestilo, začne sprejeta sprememba veljati devetdeset dni po datumu, ko je depozitar prejel taka uradna obvestila od pogodbenic, ki predstavljajo najmanj štiri petine vseh pogodbenic Konvencije na dan, ko je Odbor sprejel predlagano spremembo. Za vse ostale pogodbenice sprememba začne veljati devetdeset dni po datumu, ko deponirajo svoje uradno obvestilo pri depozitarju. Odbor lahko sprejme sklep o spremembi najmanjšega števila uradnih obvestil, ki jih je treba zbrati, da začne veljati posamezna sprememba. Sekretariat sporoči tak sklep vsem pogodbenicam in depozitarju.
      Člen 17
      Odstop in prenehanje
      1.   Vsaka pogodbenica lahko ob koncu leta odstopi od Konvencije tako, da najmanj 90 dni pred koncem leta depozitarju in Odboru pošlje pisno obvestilo o odstopu. Za tako pogodbenico še vedno veljajo minimalna letna zaveza ali obveznosti poročanja, ki jih je sprejela kot pogodbenica te konvencije in jih ni izpolnila do konca zadevnega leta.
      2.   Pogodbenica lahko kadar koli po začetku veljavnosti te konvencije da predlog za njeno prenehanje. Tak predlog se v pisni obliki predloži sekretariatu, ki ga razpošlje vsem pogodbenicam najmanj šest mesecev, preden ga preuči Odbor.
      Člen 18
      Depozitar
      1.   Generalni sekretar Združenih narodov je imenovan za depozitarja te konvencije.
      2.   Depozitar je uradno obveščen o vsakem podpisu, ratifikaciji, sprejetju, odobritvi, obvestilu o začasni uporabi te konvencije in pristopu k njej ter o tem uradno obvesti vse pogodbenice in podpisnice.
      Člen 19
      Verodostojna besedila
      Izvirniki te konvencije, katere besedilo v angleškem in francoskem jeziku je enako verodostojno, se deponirajo pri generalnem sekretarju Združenih narodov.

         V POTRDITEV NAVEDENEGA so spodaj podpisani, ki so za to ustrezno pooblaščeni, podpisali to konvencijo.
         V Londonu, 25. aprila 2012


Pomembno pravno obvestilo

|

52007BP0132(02)

2. Sklep Evropskega parlamenta z dne 24. aprila 2007 o zaključku poslovnih knjig glede izvrševanja splošnega proračuna Evropske unije za proračunsko leto 2005, Oddelek III, Komisija (SEK(2006)0916 - C6-0263/2006 - 2006/2070(DEC)) (SEK(2006)0915 - C6-0262/2006 - 2006/2070(DEC))

Uradni list 074 E , 20/03/2008 str. 0290 - 0292

		2.Sklep Evropskega parlamenta z dne 24. aprila 2007 o zaključku poslovnih knjig glede izvrševanja splošnega proračuna Evropske unije za proračunsko leto 2005, Oddelek III, Komisija (SEK(2006) 0916 — C6-0263/2006 — 2006/2070(DEC)) (SEK(2006)0915 — C6-0262/2006 — 2006/2070(DEC))Evropski parlament,- ob upoštevanju splošnega proračuna Evropske unije za proračunsko leto 2005 [1],- ob upoštevanju zaključnega računa Evropskih skupnosti za proračunsko leto 2005 - zvezek I (SEK(2006)0916 — C6-0263/2006, SEK(2006)0915 — C6-0262/2006) [2],- ob upoštevanju Letnega poročila Komisije organu, pristojnemu za podelitev razrešnice, o nadaljnjem ukrepanju na podlagi sklepov o razrešnicah za leto 2004 (KOM(2006)0642, KOM(2006)0641) in delovnega dokumenta Komisije - Priloga k poročilu Komisije Evropskemu parlamentu o nadaljnjem ukrepanju na podlagi sklepov o razrešnicah za leto 2004 (SEK(2006)1376, SEK(2006)1377),- ob upoštevanju Sporočila Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom "Dosežki politik leta 2005" (KOM(2006)0124),- ob upoštevanju Sporočila Komisije z naslovom "Zbirno poročilo o dosežkih Komisije pri upravljanju v letu 2005" (KOM(2006)0277),- ob upoštevanju Letnega poročila Komisije organu, pristojnemu za podelitev razrešnice, o notranjih revizijah, opravljenih leta 2005 (KOM(2006)0279),- ob upoštevanju Poročila Komisije o odgovorih držav članic na Letno poročilo Računskega sodišča 2004 (KOM(2006)0184),- ob upoštevanju Zelene knjige o pobudi za preglednost v Evropi, ki jo je Komisija sprejela dne 3. maja 2006 (KOM(2006)0194),- ob upoštevanju Mnenja št. 2/2004 Računskega sodišča o modelu "enotne revizije" (in predloga za okvir notranje kontrole Skupnosti) [3],- ob upoštevanju Sporočila Komisije o časovnem načrtu za integriran okvir notranje kontrole (KOM(2005)0252),- ob upoštevanju akcijskega načrta Komisije za integriran okvir notranje kontrole (KOM(2006)0009),- ob upoštevanju prvega poročila o rezultatih uresničevanja akcijskega načrta Komisije za integriran okvir notranje kontrole z dne 19. julija 2006 (SEK(2006)1009),- ob upoštevanju Poročila Odbora za evropsko unijo zgornjega doma britanskega parlamenta z naslovom "Finančno upravljanje in goljufija v Evropski uniji: ugotovitve, dejstva in predlogi", ki je bilo objavljeno dne 13. novembra 2006,- ob upoštevanju Letnega poročila Računskega sodišča glede izvrševanja proračuna za proračunsko leto 2005 [4] in njegovih posebnih poročil skupaj z odgovori revidiranih institucij,- ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES [5],- ob upoštevanju Priporočila Sveta z dne 27. februarja 2007 (5710/2007 — C6-0081/2007),- ob upoštevanju členov 274, 275 in 276 Pogodbe ES ter členov 179a in 180b Pogodbe Euratom,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o Finančni uredbi, ki se uporablja za splošni proračun Evropskih skupnosti, [6] zlasti členov 37 in 146 Uredbe,- ob upoštevanju Mnenja št. 4/2006 Računskega sodišča o Osnutku uredbe Sveta o spremembi Uredbe (ES, Euratom) št. 1605/2002 [7],- ob upoštevanju člena 70 in Priloge V svojega Poslovnika,- ob upoštevanju poročila Odbora za proračunski nadzor in mnenj drugih zadevnih odborov (A6-0095/2007),A. ker je na podlagi člena 275 Pogodbe ES Komisija odgovorna za pripravo poslovnih knjig,1. odobri zaključek poslovnih knjig glede izvrševanja splošnega proračuna Evropske unije za proračunsko leto 2005;2. naroči predsedniku, naj ta sklep posreduje Svetu, Komisiji, Sodišču Evropskih skupnosti, Računskemu sodišču in Evropski investicijski banki ter nacionalnim in regionalnim revizijskim institucijam držav članic ter poskrbi za objavo v Uradnem listu Evropskih skupnosti (serija L).[1] UL L 60, 8.3.2005.[2] UL C 264, 31.10.2006, str. 1.[3] UL C 107, 30.4.2004, str. 1.[4] UL C 263, 31.10.2006, str. 1.[5] UL C 263, 31.10.2006, str. 10.[6] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[7] UL C 273, 9.11.2006, str. 2.--------------------------------------------------


title: Sklep Sveta z dne 28. aprila 1987 o sprejetju Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko ter Švicarsko konfederacijo o poenostavitvi formalnosti v blagovni trgovini

text:
Pomembno pravno obvestilo

|

31987D0267

Uradni list L 134 , 22/05/1987 str. 0001 - 0001

		Sklep Svetaz dne 28. aprila 1987o sprejetju Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko ter Švicarsko konfederacijo o poenostavitvi formalnosti v blagovni trgovini(87/267/EGS)SVET EVROPSKIH SKUPNOSTI JE –ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju priporočila Komisije,ker mora sprejetje Konvencije z Avstrijo, Finsko, Islandijo, Norveško, Švedsko in Švico z namenom, da se v trgovini med Skupnostjo in navedenimi državami kot tudi med državami samimi uvede enotna upravna listina, ki nadomesti vse sedanje deklaracije, omogočiti olajšave in poenostavitve formalnosti v takšni trgovini; ker je zato primerno, da se sprejme ta konvencija;ker sodi ta konvencija v okvir spremljajoče dejavnosti k Skupni izjavi iz Luxembourga z dne 9. aprila 1984, ki so jo dali ministri držav članic Skupnosti, Evropsko združenje za prosto trgovino (EFTA) in Komisija, ki so izrazili svojo politično voljo, da razširijo sodelovanje med Skupnostjo in navedenimi državami s "ciljem oblikovati dinamičen evropski gospodarski prostor v korist svojih držav",SKLENIL:Člen 1V imenu Skupnosti se sprejme Konvencija med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko ter Švicarsko konfederacijo o poenostavitvi formalnosti v blagovni trgovini.Besedilo Konvencije je priloženo temu sklepu.Člen 2Skupnost zastopa v Skupnem odboru v skladu s členom 10 Konvencije Komisija, ob pomoči predstavnikov držav članic.Člen 3Predsednik Sveta deponira akte, predvidene v členu 17 Konvencije [1].V Luksemburgu, 28. aprila 1987Za SvetPredsednikP. De Keersmaeker[1] Datum začetka veljavnosti Konvencije generalni sekretariat Sveta objavi v Uradnem listu Evropskih skupnosti.--------------------------------------------------


title: 2007/535/ES: Sklep Komisije z dne 27. julija 2007 o zaključku protisubvencijskega postopka glede uvoza dihidromircenola s poreklom iz Indije

text:
               28.7.2007

               SL

               Uradni list Evropske unije

               L 196/45

      SKLEP KOMISIJE

   z dne 27. julija 2007
   o zaključku protisubvencijskega postopka glede uvoza dihidromircenola s poreklom iz Indije
   (2007/535/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2026/97 z dne 6. oktobra 1997 o zaščiti proti subvencioniranemu uvozu iz držav, ki niso članice Evropske skupnosti (1) („osnovna uredba“), in zlasti člena 14 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Komisija je 11. novembra 2006 z obvestilom („obvestilo o začetku“), objavljenim v Uradnem listu Evropske unije
                   (2), napovedala začetek protisubvencijskega postopka glede uvoza dihidromircenola s čistočo 93 mas. % ali več s poreklom iz Indije, običajno uvrščenega pod oznako KN ex 2905 22 90.

               (2)

               Protisubvencijski postopek je bil uveden v skladu s členom 10 osnovne uredbe na podlagi pritožbe, ki sta jo 29. septembra vložila proizvajalca Skupnosti Destilaciones Bordas Chinchurreta S.A. in Sensient Fragrances S.A. („pritožnika“), ki predstavljata glavni delež, v tem primeru več kot 25 % celotne proizvodnje dihidromircenola Skupnosti. Pritožba je vsebovala prima facie dokaze o subvencioniranju zadevnega izdelka in o posledični znatni škodi, kar je zadostovalo za upravičenost začetka postopka.

               (3)

               Komisija je o začetku preiskave uradno obvestila indijske organe, proizvajalce izvoznike v Indiji, uvoznike in uporabnike, za katere je znano, da jih to zadeva, njihova združenja ter pritožnike. Zainteresiranim strankam je bila dana možnost, da pisno izrazijo svoja stališča in zaprosijo Komisijo za zaslišanje v roku, ki je naveden v obvestilu o začetku.

         B.   UMIK PRITOŽBE

               (4)

               S pismom Komisiji z dne 25. maja 2007 so pritožniki uradno umaknili svojo pritožbo.

               (5)

               V skladu s členom 14(1) osnovne uredbe se lahko postopek zaključi, če je pritožba umaknjena, razen če to ni v interesu Skupnosti.

               (6)

               Komisija je menila, da je treba sedanji postopek zaključiti, saj v preiskavi ni bilo ugotovljeno, da to ne bi bilo v interesu Skupnosti. Zainteresirane stranke so bile o tem obveščene in imele so možnost predložiti pripombe. Predložene niso bile nobene pripombe.

               (7)

               Glede na zgoraj navedeno Komisija ugotavlja, da bi bilo treba protisubvencijski postopek glede uvoza dihidromircenola s poreklom iz Indije zaključiti brez uvedbe izravnalnih ukrepov –

         SKLENILA:
   Edini člen
   Protisubvencijski postopek glede uvoza dihidromircenola s čistočo 93 mas. % ali več, ki se uvršča pod oznako KN ex 2905 22 90, s poreklom iz Indije se zaključi.

      V Bruslju, 27. julija 2007

            Za Komisijo

         Peter MANDELSON

            Član Komisije

      (1)  UL L 288, 21.10.1997, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

      (2)  UL C 275, 11.11.2006, str. 29.